Augusta-Richmondi maakond
Augusta-Richmondi maakond on maakond Ameerika Ühendriikides Georgia osariigis. Augusta-Richmondi maakond asub Lõuna-Carolina osariigi piiril. Ta piirneb kirdes Savannah' jõega. Maakonna pindala on 793 km² ja arvestuslik elanike arv 2008. aastal oli 192 851. Augusta-Richmondi maakond moodustus, kui aastal 1996 liitusid Augusta linn ja suurem osa Richmondi maakonnast (endisse maakonda kuulunud Hephzibah' ja Blythe'i linn eelistasid mitte liituda). Maakonna suurim linn on Augusta.